Diari Oficial de la Generalitat Valenciana


Sumari del DOGV 250, del 09-05-1985 (1985/804270)

ORDRE de la Conselleria de Cultura, Educació i Ciència de 10 d'abril de 1985, per la qual es convoca un concurs de Programes d'Investigació i Innovació Educativa.
------------------------------------------------------------------------------------------------------------------------------------------------------------------

### Dades del document

Número de DOGV
:   250

Data del DOGV
:   09-05-1985

Secció del DOGV
:   ALTRES DISPOSICIONS

Número del document
:   1985/804270


Data del document
:   10-04-1985

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de la Conselleria de Cultura, Educació i Ciència, de 10 d'abril de 1985, per la qual es convoca Concurs de Programes d'Investigació i Innovació.  
El Decret 71/1984 de 16 de juliol del Consell de la Generalitat Valenciana pel qual s'estableixen les bases per a l'experimentació i la innovació pedagògica als centres docents de la Comunitat Valenciana, faculta aquesta Conselleria de Cultura, Educació y Ciència a dictar les disposicions necessàries per al seu desenvolupament i execució.   
Com s'exposa en aquell Decret, la millora dels actuals nivells d'ensenyament implica, entre altres coses, la creació de vies que permeten al professorat no sols de conèixer els avanços que es produeixen en la investigació educativa, sino d'exercir un paper més actiu participant-hi directamente.   
La investigació ha de respondre a les necessitats que planteja la realitat educativa i ha de cercar solucionar els problemes detectats diàriament en classe, en un procés d'interacció entre teoria y pràctica, de manera que els resultats d'aquesta investigació isquen de la pràctica pedagògica i s'adrecen ensems a la formació   
En l'actual procés de canvi del sistema educatiu iniciat per la Administració, compleix un paper important en aquesta investigació de caràcter aplicat, els resultats de la qual han de ser a la resta dels professors font de suggeriments que modifiquen la comprensió de la realitat i, per tant, l'actuació.   
Així el professor esdevé peça imprescindible d'aquest procés compromés en l'aplicació del propi projecte d'investigació a una situació concreta, on es pose a prova la validesa de la innovació proposada.   
Per tot aixó i en ús de les atribucions que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià,   
DISPOSE:   
Article únic   
Es convoca un Concurs de Programes d'Investigació i Innovació Educativa en l'àmbit territorial de la Comunitat Valenciana i s'aproven les bases per què es regeix, les quals s'inclouen com a annex en aquesta Ordre.   
DISPOSICIO FINAL  
Primera   
Es faculta a la Direcció General d'Ensenyaments Universitaris i Investigació per a adoptar les mesures necessàries per al cumpliment d'aquesta Ordre i per a resoldre totes les incidències que es plantegen en la interpretació i execució d'aquesta.   
València, 10 d'abril de 1985.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases de Concurs de Programes d?Investigació i Innovació Educativa   
Primera   
Objetiu dels Projectes.   
Els Projectes estaran encaminats a la investigació i a l'aplicació d'innovació educativa en aspectes concrets però se n'exclourà la realització d'investigació i estudis de caràcter bàsic.   
Segona   
Requisits dels participants.  
Hi podran participar, mitjançant la presentació dels corresponents Projectes, els professors que estan exercint la docència a la Comunitat Valenciana, a títol individual o agrupats en equips didàctics, seminaris i claustres.  
Tercera  
Termini de sol·licitud.  
El termini de presentació dels Projectes serà de dos mesos, comptats a partir de la publicació d'aquesta Ordre al Diari Oficial de la Generalitat Valenciana.  
Quarta  
Presentació dels Projectes.   
Els Projectes dirigits a la Direcció General d'Ensenyaments Universitaris o Investigació (Servei de Perfeccionament del Professorat i Renovació Pedagògica), podran presentarse al Registre General de la Conselleria de Cultura, Educació i Ciència o per qualsevol dels mitjans establerts en l'article 66 de la Llei de Procediment Administratiu.   
Els projectes es presentaran per triplicat i s'ajustaran al model oficial que estarà a disposició dels interessats al Servei de Perfeccionament del Professorat i Renovació Pedagògica de la Direcció General d'Ensenyaments Universitaris i Investigació i als Serveis Territorials.   
Cinquena  
Selecció dels Projectes.   
La selecció dels Projectes l'efectuarà una Comissió presidida pel Director General d'Ensenyaments Universitaris i Investigació composta per:   
El Director General d'Educació Bàsica i Ensenyaments Especials o persona en qui delegue.   
El Director General d'Ensenyaments Mitjans o persona en qui delegue.   
Els Caps dels Serveis Territorials d'Alacant, Castelló i València o persona en qui deleguen.   
El Cap del Servei de Perfeccionament del Professorat i Renovació Pedagògica.   
Un funcionari del Servei de Perfeccionament del Professorat i Renovació Pedagògica, designat pel Director General d'Ensenyaments Universitaris i Investigació d'entre el personal al seu càrrec, que hi actuarà com a Secretari.   
Sisena  
Criteris de selecció.   
Els Projectes presentats seran seleccionats d'acord amb els següents criteris:   
a) Qualitat del Projecte, claredat del disseny i concreció d'objetius.   
b) Interés pràctic i possibilitat de generalització.   
c) Caràcter innovador del Projecte.   
d) Ajustament entre el cost del Projecte i el pressupost presentat.   
Setena  
Dotació econòmica.   
L'import de les ajudes serà fixat per la Comissió Seleccionadora, en funció del pressupost presentat en cada Projecte, la durada i l'interés d'aquest. Les quanties que cal atorgar a cada Projecte no ultrapassaran les 700.000 pessetes.   
Excepcionalment i si l'especial interés d'un Projecte ho aconsellava així, la Comissió és facultada a proposar a la Direcció General d'Ensenyaments Universitaris i Investigació l'augment de la subvenció concedida.   
Vuitena  
Finançació dels Projectes.   
Una volta efectuades les deliberacions de la Comissió i adjudicades les ajudes, la decisió serà comunicada als directors dels Projectes seleccionats, els quals, tret del cas de renúncia expressa, rebran el 10 % de la quantitat aprobada; el 50 % es lliurarà tres mesos després d'iniciat el treball, prèvia presentació d'una memòria d'activitats i la resta de l'ajuda es farà efectiva desprès que haja estat lliurada i aprobada la memòria final del Projecte.   
Novena  
Durada del Projecte.   
El termini per a la presentació de la memòria final terminarà el dia 31 de gener de 1986, tret que les característisques concretes de la realització d'un determinat Projecte exigissen una major durada. En aquest cas, la Comissió és facultada per a ampliar el termini en la mesura en què ho estime pertinent.   
Deu  
Seguiment i evaluació dels Projectes.   
El seguiment dels Projectes i l'aprovació de les memòries finals seran a càrrec de la Direcció General d'Ensenyaments Universitaris i Investigació a través del Servei de Perfeccionament del Professorat i Renovació Pedagògica.   
Onze  
Obligacions dels beneficiaris.   
L'acceptació de la realització d'un Projecte aprovat implica per part dels autors els compromisos següents:   
a) Presentar una memòria d'activitats, tres mesos després d'iniciar el projecte.   
b) Presentar tres exemplars de la memòria final en el termini fixat per a la terminació del Projecte.   
c) En el cas que els resultats de la investigació o memòria fossen publicats posteriorment, s'hi haurà de fer menció expressa que la realització fou promoguda i finançada per la Conselleria de Cultura, Educació i Ciència de la Generalitat Valenciana.   
Dotze  
Promoció Professional.   
La Direcció General d'Ensenyaments Universitaris i Investigació certificarà la participació en els Projectes seleccionats als efectes de promoció professional.